CELEX: 31981R2247
Language: el
Date: 1981-08-04 00:00:00
Title: Κανονισμός (ΕΟΚ) αριθ. 2247/81 τής Επιτροπής τής 4ης Αυγούστου 1981 περί ενισχύσεως στή μεταφορά ορισμένων ελληνικών προϊόντων τού αμπελοοινικού τομέα

Avis juridique important

|

31981R2247

Κανονισμός (ΕΟΚ) αριθ. 2247/81 τής Επιτροπής τής 4ης Αυγούστου 1981 περί ενισχύσεως στή μεταφορά ορισμένων ελληνικών προϊόντων τού αμπελοοινικού τομέα  

Επίσημη Εφημερίδα αριθ. L 219 της 05/08/1981 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 2247/81 ΤΗΣ ΕΠΙΤΡΟΠΗΣ  της 4ης Αυγούστου 1981  περί ενισχύσεως στη μεταφορά ορισμένων ελληνικών προϊόντων του αμπελοοινικού τομέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι η κατάργηση της εθνικής ενισχύσεως κατά την εξαγωγή, που χορηγούνταν σε ορισμένους ελληνικούς οίνους και γλεύκη προ της προσχωρήσεως, καθόρισε την ανατίμηση των εν λόγω προϊόντων στις αγορές της Κοινότητος, οι οποίες εξασφάλιζαν σημαντικές διεξόδους για τα εν λόγω προϊόντα· ότι η εν λόγω αύξηση των τιμών επηρέασε αισθητά τη διάθεση των προϊόντων αυτών και οδήγησε στη δημιουργία αποθεμάτων στην παραγωγή, που είναι εξαιρετικά υψηλά για την περίοδο αυτή· ότι υπ αυτές τις συνθήκες, πρέπει να μετατοπισθούν τα αποθεματοποιημένα προϊόντα, για να υπάρξει θέση για τη νέα παραγωγή· ότι για να αποφευχθεί η πολυδάπανη για τους παραγωγούς πραγματοποίηση της εργασίας αυτής, κρίνεται σκόπιμο να προβλεφθεί ενίσχυση στη μεταφορά για την εναποθήκευση των προϊόντων που θα μεταφερθούν πριν από τη νέα συγκομιδή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατόπιν αιτήσεως και σύμφωνα με τους όρους του άρθρου 2, δύναται να χορηγηθεί ενίσχυση στη μεταφορά σε εγκαταστάσεις αποθηκεύσεως που ανήκουν σε τρίτους ή σε άλλη διοικητική περιοχή από εκείνη όπου είναι αποθηκευμένα τα ακόλουθα προϊόντα, ευρισκόμενα στην κατοχή των παραγωγών, και που έχουν παραχθεί πριν από την περίοδο 1981/82:  - οι v.p.q.r.d.:  Α. Ελεγχόμενη ονομασία προελεύσεως:  Vins de liqueur:  Σάμος (Samos)  Μοσχάτος Πατρών (Muscat de Patras)  Μοσχάτος Λήμνου (Muscat de Lemnos)  Μαυροδάφνη Πατρών (Mavrodaphne de Patras)  Β. Ονομασία προελεύσεως ανωτέρας ποιότητος:  Αμύνταιον (Amynteon)  Ρόδος (Rhodes)  Πεζά (Peza)  Σαντορίνη (Santorini)  Μαντινεία (Mantinea)  Ζίτσα (Zitsa)  Σητεία (Sitia)  Αρχάνες (Archanes)  Νεμέα (Nemea)  Πάτρα (Patras)  - τα γλεύκη σταφυλών και τα συμπυκνωμένα γλεύκη σταφυλής που αποτελούν αντικείμενο συμφωνητικού μακροπρόθεσμης αποθεματοποιήσεως.  Άρθρο 2  Η ενίσχυση δεν δύναται να χορηγηθεί παρά μόνο εάν:  - τα μεταφερόμενα προϊόντα είναι χύμα και ο όγκος τους, κατά παραγωγό, όχι μικρότερος από 100 εκατόλιτρα,  - η διαδρομή δεν είναι μικρότερη από 10 χιλιόμετρα και δεν υπερβαίνει τα 150 χιλιόμετρα. Εν τούτοις, σε περιπτώσεις που δεν υπάρχουν διαθέσιμοι χώροι αποθηκεύσεως στην προαναφερθείσα απόσταση και όταν πρόκειται για θαλάσσιες μεταφορές, ο οργανισμός παρεμβάσεως δύναται να επιτρέψει τη μεταφορά στον πλησιέστερο κατάλληλο τόπο αποθηκεύσεως,  - τα προϊόντα μεταφέρθηκαν μεταξύ 15 Ιουλίου και 15 Σεπτεμβρίου 1981 και η μεταφορά πραγματοποιήθηκε με τη βοήθεια ενός ή περισσοτέρων μέσων μεταφοράς,  - οι αιτήσεις χορηγήσεως της ενισχύσεως έχουν υποβληθεί το αργότερο μέχρι τις 14 Σεπτεμβρίου 1981 στον ελληνικό οργανισμό παρεμβάσεως,  - τα δικαιολογητικά έγγραφα για τη χορήγηση της ενισχύσεως έχουν υποβληθεί το αργότερο μέχρι τις 30 Νοεμβρίου 1981 στον ελληνικό οργανισμό παρεμβάσεως.  Άρθρο 3  Η ενίσχυση ανέρχεται, για όλα τα προϊόντα που αναφέρονται στο άρθρο 1, σε 1,40 ECU ανά εκατόλιτρο.  Άρθρο 4  1. Η Ελλάδα λαμβάνει όλα τα κατάλληλα μέτρα προς εξασφάλιση των αναγκαίων ελέγχων. Διαπιστώνει, κυρίως, εάν έγινε πράγματι η μεταφορά των προϊόντων που αναφέρονται στο άρθρο 1.  2. Η Ελλάδα γνωστοποιεί στην Επιτροπή, το αργότερο μέχρι τις 31 Ιανουαρίου 1982, τις ποσότητες μεταφερθέντων προϊόντων.  Άρθρο 5  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 15η Ιουλίου 1981. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Αυγούστου 1981.  Για την Επιτροπή  Poul DALSAGER  Μέλος της Επιτροπής